22 februarie 2024

**Comunicat de presă**

Distrigaz Sud Rețele aduce următoarele precizări cu privire la sistarea temporară a alimentării cu gaze naturale pe anumite străzi din localitățile: **Iordăcheanu, Mocești, Orzoaia de Jos, Plavia și Urlați,** din județul Prahova**.**

Ca urmare a unei avarii produse asupra sistemului de distribuție a gazelor naturale de către reprezentanții unei companii terțe ce efectuau o lucrare de săpătură mecanizată pe strada Orzoaia de Jos din localitatea Urlați, județul Prahova, pentru a pune în siguranță consumatorii, Distrigaz Sud Rețele **a fost nevoită să sisteze alimentarea cu gaze naturale în zona respectivă în data de 22 februarie 2024, începând cu ora 12:00.**

De această oprire sunt afectați un număr de 813 de clienți casnici și non-casnici, situați pe străzile menționate mai jos, în următoarele localități:

* Urlați: str. 30 Decembrie, Căprioarelor, Gladiolelor, Valea Pietrii, Viilor
* Iordăcheanu: str. Iordăcheanu
* Mocești: str. M13, M2, Mocești
* Orzoaia De Jos: str. Orzoaia de Jos

Echipele Distrigaz Sud Rețele sunt la fața locului pentru a asigura remedierea avariei. Reluarea alimentării cu gaze naturale a clienților afectați se va face astăzi, **22 februarie 2024, începând cu ora 21:00.**

După reluarea realimentării cu gaze naturale, în cazul în care clienții simt miros de gaze, sunt rugați **să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Ne cerem scuze pentru inconveniențele create clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de peste 47 de ani în acest domeniu, având peste 2 milioane de clienți, circa 23.300 km rețea și 2.750 de angajați. Distrigaz Sud Rețele deține licență de operare pentru distribuția de gaze naturale în 851 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și Municipiul București.*